Pêr Trepos - Wikipedia

# Pêr Trepos

### Diwar Wikipedia, an holloueziadur digor

Ganet e 1913 e-kreiz ar Vro Vigoudenn e Plozeved, Pêr Trepos a oa skolveurieg war ar saozneg ha doktor war al Lizhiri. Ur yezhadurour hag ur geriadurour eo bet, koulz hag ur c'hoarier er skingomz brezhonek. Implijet en deus an anv-pluenn Pêr Drepoz.

Pa oa ganet en ur familh kouerien, ar brezhoneg a oa e yezh vamm, ken e teue brav-tre gantañ ha pinvidik-tre a oa e c’herioù, e droioù-lavar hag e yezhadur.
Ober a reas e studioù e liseoù Kemper ha Roazhon gant harp ur yalc'had-studi. Aet da Bariz er bloavezhioù 1932-1933, en deus tapet e aotreegezh.
E 1938 e teuas da Gemper en-dro evit bezañ kelenner war ar saozneg.
Prizoniad-brezel en Alamagn eus Gwengolo 1939 betek Meurzh 1943 e renas un obererezh kuzh a-enep an enebour alaman ken e resevas ar groaz-vrezel evit bezañ bet harp d'an Harzerezh.

E 1946 ez eas da gelenner da Roazhon ha gounit a reas kenstrivadeg ar skolveuriekadur e 1947.

E 1956 e c'hounezas an doktorelezh diwar kinnig er skol-veur ar Sorbonne e tezenn/dezenn "le pluriel breton" (al liester e brezhoneg) ha gant an addezenn " Le vocabulaire de la ferme" (geriaoueg an atant), un testeni dibar war termenoù ar gounezerezh en amzerioù tremenet. Tapout a reas ur meneg "dereat-tre".

Brudet eo bet e-touez ar vrezhonegerien er bloavezioù 1950 ha 1960 pa c'hoarie sketchoù fentus brezhonek evit an dud simpl gant Pêr Jakez Helias war wagennoù Radio-Kimerc'h. Eñ a oa Gwilhou vihan o tivizout gant Jakez Kroc'hen (P.-J. Helias).

Marvet eo bet a-daol-trumm e 1966 pa oa o neuial er mor e-tal Enez-Arzh (Bro Wened - Mor-bihan) ha n'en doa ket bet amzer d'echuiñ e yezhadur met embannet eo bet diwar e notennoù gant A. Hamon ha Pêr-Jakez Helias. Peuzechu e oa e yezhadur neuze un oberenn hogos klok eo, pinvidik-tre ha nes-tre d'ar yezh prezeget gant ar vrezhonegerien a-vihanik ha graet evit bezañ implijet gant pep brezhoneger.

## [kemmañ] Oberennoù

- Grammaire bretonne. Roazhon : Moul Simon, 1968. Adembannet gant Ouest-France c. 1980

- Le Pluriel breton. Emgleo Breiz : 1957. Adembannet gant Ouest-France

- Enquêtes sur le vocabulaire breton de la ferme. Annales de Bretagne. LXVII-LVIII,1960-1961. Addezenn

- Lod all a varv, kontadenn, e-barzh Brud.

Adtapet diwar "http://br.wikipedia.org../../../p/%C3%AA/r/P%C3%AAr_Trepos_b3a0.html"

Rummadoù ar bajenn: Yezhoniourien Breizh | Tud

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask